Grootoog-koningvis - Wikipedia
Die Grootoog-koningvis (Caranx sexfasciatus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Margate. In Engels staan die vis bekend as die Bigeye kingfish.
Caranx thompsoni Seale, 1910
Caranx sexfaciatus elacate
Caranx sexfaciatus marginatus
Die volwasse vis se lyf is blou-groen aan die bokant en silwerig aan die onderkant en het 'n donker kol op die boonste rand van die operkulum. Die tippies van die dorsale en anale vinne het wit punte. Gedurende die broeitydperk is die manlike visse swart van kleur. Die onvolwasse visse is brons geel met 5 - 6 donker vertikale strepe op die lyf. Die vis word tot 1.2 m lank en 18 kg swaar.
Die visse verkies helder water van rots en koraalriwwe om in te leef. Hulle vreet hoofsaaklik vis van die riwwe wat gedurende die nag gejag word en gedurende die dag swem die visse rustig saam in skole. Die visse paar gedurende die lente en somer.
Ontsluit van "https://af.wikipedia.org/w/index.php?title=Grootoog-koningvis&oldid=1455689"
Last edited on 16 Mei 2016, at 20:24